[{"text_idx": "#000001", "text": "Ko\u0308o\u0308kide kujundamisel pu\u0308u\u0308an alati kasutada ko\u0303iki kliendi soove, arvestades seejuures olemasolevaid kommunikatsioone ning ko\u0308o\u0308gikujundamise po\u0303himo\u0303tteid. Kuna veeu\u0308henduse ja a\u0308ravoolu ringi to\u0303stmine on va\u0308ga kulukas tegevus, siis sageli tuleb ko\u0308o\u0308k kujundada ko\u0308o\u0308k nendest la\u0308htuvalt."}, {"text_idx": "#000002", "text": "Selle ko\u0308o\u0308gi puhul ma tahan jagada teile ko\u0303igile mo\u0303tlemiseks ja\u0308rgnevat kirjeldust."}, {"text_idx": "#000003", "text": "Klient po\u0308o\u0308rdus minu poole siis, kui kogu ko\u0308o\u0308gi remont oli tehtud \u2013 veetud uued juhtmed ja paigaldatud pistikupesad, ventilatsioon ning va\u0308lja oli valitud ka eraldiseisev ku\u0308lmkapp."}, {"text_idx": "#000004", "text": "Kliendi na\u0308gemus oli, et kohe akna ko\u0303rvale nurka tuleb ku\u0308lmkapp, sealt edasi to\u0308o\u0308pind, kuhu panna kodumasinad (nende jaoks olid seina su\u0308vistatud pistikud) jne. Minu jaoks on alati va\u0308ga oluline u\u0308le kontrollida ko\u0303ik kodutehnika mo\u0303o\u0303dud. Eriti eraldiseisvate ku\u0308lmkappide omad."}, {"text_idx": "#000005", "text": "Selgus, et see ku\u0308lmkapp, mis oli kliendil juba a\u0308ra ostetud, vajab ukse avamiseks palju vaba ruumi, et ka sahtlid saaksid vabalt va\u0308lja ka\u0308ia. Paigutasin joonisele ka olemasolevad radikad ning na\u0308gin, et ku\u0308lmkapp tuleb aknast ikka tu\u0308kkmaad eemale to\u0303sta."}, {"text_idx": "#000006", "text": "Kliendi kindel soov oli ka paigutada ko\u0308o\u0308ki nurgadiivan ning vastasseinad ko\u0303rged cargokapid koos kohvimasina jms to\u0308o\u0308pinnaga. Seega, hakkasin peale ku\u0308lmkapi paika panemist (juhin ta\u0308helepanu, et kuna to\u0303in ku\u0308lmiku aknast ko\u0303vasti eemale, siis paika pandud pistikud kodumasinatele ja\u0308id hoopiski selle taha ning kogu u\u0308leja\u0308a\u0308nud ko\u0308o\u0308gimo\u0308o\u0308bel \u2013 valamu ja pliit, suruti kokku va\u0308iksele pinnale) googledades u\u0308le vaatama nurgadiivanite mo\u0303o\u0303tusid."}, {"text_idx": "#000007", "text": "Ja selle tulemusena sain selgeks, et ega ikka ha\u0308sti niimoodi ei mahu. Pole mugav, pole ilus jne. Mo\u0303tlesin, et kuidas seda olukorda ku\u0308ll lahendada."}, {"text_idx": "#000008", "text": "Ja siis lihtsalt to\u0303stsin ku\u0308lmkapi teise seina."}, {"text_idx": "#000009", "text": "Olukord la\u0308ks hoobilt palju paremaks. Ja\u0308i piisavalt to\u0308o\u0308pinda valamu ja pliidi vahele; ja\u0308id alles pistikud kodumasinatele; mahtus ilusti nurgadiivan."}, {"text_idx": "#000010", "text": "U\u0308ldine to\u0303de \u2013 mugava ja praktilise ko\u0308o\u0308gi esmane alustala on po\u0303hiplaan, tsoonid ja liikumisteekond ehk to\u0308o\u0308 kolmnurk. Ku\u0308lmkapi ko\u0303rval vo\u0303i la\u0308histel peab olema vaba to\u0308o\u0308pinda, kuhu toetada poekott vo\u0303i kuhu asetada ku\u0308lmkapist vo\u0303etavad toiduained. Samuti peab mo\u0303lemal pool pliiti ja valamut olema vaba to\u0308o\u0308pinda."}, {"text_idx": "#000011", "text": "Selle ko\u0308o\u0308gi puhul ja\u0308i ku\u0308lmkapp ku\u0308ll eraldi seina ilma u\u0308mbritseva to\u0308o\u0308pinnata, kuid kohe sealsamas on tegelikult so\u0308o\u0308gilaud ning vastasseinas suur to\u0308o\u0308pind. Kuna tegemist on va\u0308ikese galerii-stiilis ko\u0308o\u0308giga, siis vo\u0303ib ku\u0308lmkapi nii panna."}, {"text_idx": "#000012", "text": "Mo\u0303istlik on kasutada maksimaalselt kolme erinevat va\u0308rvitooni. Selle ko\u0308o\u0308gi puhul on nendeks valge, kuna va\u0308ikese ruumis annab valge avarust juurde; soe puit nii po\u0303randal kui alumistel kapiustel, samuti ko\u0303rgetel kappidel. Kolmandaks tooniks on hall, kuna ku\u0308lmkapp on hall ning to\u0308o\u0308pind on halli marmori imitatsiooniga. Hall on ka valamu ja segisti."}, {"text_idx": "#000013", "text": "Selle ko\u0308o\u0308gi tehnika ja ka\u0308epidemed"}, {"text_idx": "#000015", "text": "Selle ko\u0308o\u0308gi panoraampilti na\u0308ed siis kui vajutad pildile. Panoraampildi vaatamiseks hoia hiire vasakut klahvi all ning liiguta algul pisut u\u0308les-alla, siis saad tunnetuse ka\u0308tte, kuidas seda pilti ko\u0303ige parem vaadata on."}, {"text_idx": "#000017", "text": "5 no\u0303uannet, kuidas ko\u0308o\u0308ki hoiuruumi juurde saada\nKuula podcasti Oma tuba oma luba. Osa 1"}]